गत जनवरी १ मा अमेरिकी राष्ट्रपति डोनाल्ड ट्रम्पले ‘अमेरिकाले पछिल्लो १५ वर्षमा ३३ बिलियन अमेरिकी डलर पाकिस्तानलाई सहयोग गरेको तर पाकिस्तानले भने झुट र धोकाबाहेक केही नदिएको’ भन्दै ट्विट गरेदेखि वासिंगटन र इस्लामावादबीचको सम्बन्धको दरार प्रकाशमा आएको थियो। पाकिस्तानमा सक्रिय आतंकवादी संजालको गतिविधिविरुद्ध काम गर्न असफल भएको भन्दै जनवरीमा नै अमेरिकी सरकारले पाकिस्तानलाई गर्दै आएको सैन्य सहयोगमा कटौती गर्ने घोषणा गरेको थियो।
